Nephilidae

Se systematisk inndeling

Nephilidae er en gruppe (familie) av edderkopper som tilhører undergruppen Entelegynae i gruppen Araneomorphae. Disse store og imponerende edderkoppene bygger nett som kan bli flere meter i diameter i varme områder.

 Utseende 
Hunnene er store til meget store (kroppslengde opptil 40 mm), langbeinte edderkopper, beina har ofte hårdusker rundt leddene. Forkroppen er forholdsvis liten, bakkroppen avlangt firkantet eller mer avflatet. De har åtte små øyne som er ordnet på to tverr-rader. Hos slekten Nephila har øynene et reflekterende lag som gjør at de skinner om man lyser på dem med en lykt om natten. De er ofte ganske fargerike med gult, oransje og svart som vanlige farger. Hannene er bare en brøkdel av hunnenes størrelse, vanlig ca. 1/4 av lengden til hunnen, men hos én art er hunnen i gjennomsnitt nesten 10 ganger så lang som hannen.

 Levevis 
Disse edderkoppene bygger svære hjulnett som kan bli flere meter i diameter. Silken de lager har en gyllen farge når den er nyspunnet. Hunn-edderkoppen sitter selv i midten av nettet. Nettene til de største artene er så sterke at de en sjelden gang kan fange små fugler, som blir spist av edderkoppen. Hannen er svært mye mindre enn hunnen og lever mer eller mindre som en parasitt i hennes nett. Det har blitt spekulert i om hannene hos disse artene er så små for at de ikke skal være bryet verdt for hunnene å spise. En nylig publisert analyse (Kuntner & Coddington 2009, ) fremhever at i de gruppene som har stor størrelsesforskjell mellom kjønnene er det hunnene som er påfallende store, ikke hannene som er påfallende små, det er dermed hunnenes størrelse som trenger en forklaring. I tillegg til hannen er det ofte flere andre arter av små edderkopper som lever i Nephila-hunnens nett og stjeler fra hennes bytte.

 Utbredelse 
Familien er utbredt i tropiske og subtropiske områder over hele Jorden. De mangler i Europa.

 Systematisk inndeling 
Gruppen ble tidligere ofte regnet til familien hjulspinnere.

 Klasse edderkoppdyr, Arachnida
 Orden edderkopper, Araneae
 Underorden Opisthothelae 
 Gruppe araneomorfe edderkopper, Araneomorphae
 Gruppe Neocribellata
 Gruppe Entelegynae
 Gruppe Orbicularia
 Overfamilie Araneoidea
 Familie Nephilidae Simon, 1894
 Slekten Clitaetra Simon, 1889 (Afrika, Madagaskar, Sri Lanka)
 Slekten Herennia Thorell, 1877 (Sør-Asia, Australia)
 Slekten Nephila Leach, 1815 (Tropisk) – 23 arter, men mer enn 150 navn er publisert
 Nephila antipodiana (Walckenaer, 1842) — Kina, Filippinene til Ny-Guinea, Salomonøyene, Queensland
 Nephila clavata L. Koch, 1878 — India til Japan
 Nephila clavipes (Linnaeus, 1767) — USA til Argentina, São Tomé
 Nephila comorana Strand, 1916 — Komorene
 Nephila constricta Karsch, 1879 — Tropisk Afrika
 Nephila cornuta (Pallas, 1772) — Guyana
 Nephila dirangensis Biswas & Biswas, 2006 — India
 Nephila edulis (Labillardière, 1799) — Australia, Ny-Guinea, Ny-Caledonia, New Zealand
 Nephila fenestrata Thorell, 1859 — Sør-Afrika
 Nephila inaurata (Walckenaer, 1842) — Mauritius, Rodriguez, Réunion
 Nephila komaci Kuntner & Coddington, 2009 — Sør-Afrika, Madagaskar – største hjulnettspinnende edderkopp
 Nephila kuhlii Doleschall, 1859 — India til Sulawesi
 Nephila laurinae Thorell, 1881 — Kina til Salomonøyene
 Nephila pakistaniensis Ghafoor & Beg, 2002 — Pakistan
 Nephila pilipes (Fabricius, 1793) — Kina, Filippinene til Australia
 Nephila plumipes (Latreille, 1804) — Indonesia, Ny-Guinea, Australia, Ny-Caledonia, Vanuatu, Salomonøyene, New Ireland
 Nephila robusta Tikader, 1962 — India
 Nephila senegalensis (Walckenaer, 1842) — Vest-Afrika til Etiopia
 Nephila sexpunctata Giebel, 1867 — Brasil, Paraguay, Argentina
 Nephila sumptuosa Gerstäcker, 1873 — Øst-Afrika, Sokotra
 Nephila tetragnathoides (Walckenaer, 1842) — Fiji, Tonga, Niue
 Nephila turneri Blackwall, 1833 — Vest- og Sentral-Afrika
 Nephila vitiana (Walckenaer, 1847) — Indonesia, Sulawesi, til Fiji, Tonga
 Slekten Nephilengys L. Koch, 1872 (Tropisk)

 Kilder 
 Kuntner, M. og Coddington, J.A. (2009) Discovery of the largest orbweaving spider species: the evolution of gigantism in Nephila. PLoS ONE 4(10):e7516. 

 Eksterne lenker 

 Matjaz Kuntner: Nephilidae.com, nettressurs om denne familien 

Kategori:Edderkopper
Kategori:Edderkoppdyr formelt beskrevet i 1894
Kategori:Dyr formelt beskrevet av Eugène Simon